b"\n_START_ARTICLE_\nNattens Hus\n_START_PARAGRAPH_\nNattens Hus (Engelsk titel House of Night) er en bogserie skrevet af den amerikanske forfatter Phyllis Christine Cast og hendes datter Kristin Cast. Serien er p\xc3\xa5 12 bind, hvor alle er udkommet og oversat til dansk._NEWLINE_Den handler om Zoey Redbird der f\xc3\xa5r Vampyrens M\xc3\xa6rke og nu skal indtage sin plads som yngling i Nattens Hus. Det vil sige at hun er ved at gennemg\xc3\xa5 forvandlingen til vampyr. Hun flytter ind p\xc3\xa5 Nattens Hus' kollegie der ligger sammen med skolen, og her skal hun l\xc3\xa6re at beg\xc3\xa5 sig som vampyr._NEWLINE_Deres Gudinde hedder Nyx. Hun kan komme i kontakt med Zoey ved hj\xc3\xa6lp af dr\xc3\xb8mme eller syn. Hen ad vejen begynder Neferet at afvise Nyx, og begynder at t\xc3\xb8rste efter selv at blive en Gudinde, og ud\xc3\xb8delig. Neferet har valgt at f\xc3\xb8lge Kalona som sin gemal - Nyx' faldne kriger, som blev fanget nede i jorden i flere tusind \xc3\xa5r af selv samme indianerstamme som Zoey og hendes bedstemor er efterkommere af. Neferet valgte at hj\xc3\xa6lpe ham fri og nu vil han h\xc3\xa6vne sig p\xc3\xa5 de kvinder der sp\xc3\xa6rrede ham inde. Men ikke kun kvinderne der sp\xc3\xa6rrede ham inde, men hele verden!_NEWLINE_Zoey m\xc3\xa5 g\xc3\xb8re hvad der skal til for at stoppe dem og redde verden!"